**Talle tonge**

Talle tonge het ek

een tong op 'n gegewe oomblik

'n heuningtong

'n bitter tong

'n tong stomp

genoeg om te swyg

my skerp tong klap

klap soos 'n sweep

en keep diep en laat bloei

my suur tong brand

brand soos asyn

en laat krimp inmekaar en skend

Talle tonge het ek

een tong op 'n gegewe oomblik

'n tong om te sny

'n tong om te salf

Ek het talle tonge

Matthews Phosa

#### Stylfigure in die gedig

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Alleenplasing | Reël 7: my skerp tong klap | Woorde of sinsnedes word alleen geplaas om dit te beklemtoon. | Die reël word alleen geplaas omdat te beklemtoon dat die tong seermaak. |
| Alliterasie: (ook stafrym) | Reël 1: **T**alle **t**onge he**t** ek | Opeenhoping van konsonante of beginklanke. | Beklemtoon die verskillende buie wat die spreker het. |
| Alliterasie: (ook stafrym) | Die “s” deur die hele gedig. | Opeenhoping van konsonante of beginklanke. | Beklemtoon die verskillende buie wat die spreker het. |
| Antitese / Teenstelling | ‘n tong om te **sny**‘n tong om te **salf** | Twee uiterstes word teenoor mekaar gestel. | Dit beklemtoon die uiterstes van die buie wat die spreker het. |
| Assonansie | Die “o” klank deur die gedig. | Opeenhoping van vokale. | Dit beklemtoon hoe kragtig die tong is alhoewel dit klein is. |
| Enjambement. | Die hele gedig. | Die een versreël loop oor na die volgende een sonder leestekens. | Die spreker wil beklemtoon hoe vinnig ‘n mens se humeur kan verander. |
| Herhaling / Repitisie | Die woord of deel van 'n woord “**tong”** | Woorde of versreëls word herhaal om ‘n bepaalde effek te kry. | Die spreker wil beklemtoon hoe baie buie ‘n mens het. |
| Inversie/Omgekeerde woordorde. | Reël 1: Talle tonge het ek | Dit wat belangrik is word eerste geplaas. | Dit beklemtoon die feit dat ons baie buie het. |
| Konnotasie / Figuurlik | Reël 3: 'n heuningtong | Die figuurlike gebruik van die woord. | Dit verwys na die spreker se vermoë om mooi woorde te sê / goed te praat / te komplimenteer. |
| Konnotasie / Figuurlik | Reël 3: 'n bitter tong | Die figuurlike gebruik van die woord. | Dit verwys na die spreker se vermoë om venynig te wees / onaangename woorde te sê / skerp dinge te sê as ‘n mens ontevrede is. |

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Konnotasie / Figuurlik | Reël 3: 'n bitter tong | Die figuurlike gebruik van die woord. | Dit verwys na die spreker se vermoë om venynig te wees / onaangename woorde te sê / skerp dinge te sê as ‘n mens ontevrede is. |
| Konnotasie / Figuurlik | Reël 5 en 6: 'n tong stomp genoeg om te swyg | Die figuurlike gebruik van die woord. | Dit verwys na die spreker se vermoë om stil te bly wanneer dit gepas is / niks te sê nie. |
| Konnotasie / Figuurlik | Reël 7 en 8: my skerp tong klap klap soos 'n sweep en keep diep en laat bloei | Die figuurlike gebruik van die woord. | Dit verwys na die spreker se vermoë om te vloek / raas / baklei / ontsteld te wees. |
| Konnotasie / Figuurlik | Reël 10 - 12: my suur tong brand brand soos asyn en laat krimp inmekaar en skend | Die figuurlike gebruik van die woord. | Dit verwys na die spreker se vermoë om vernederende woorde te sê / woorde te sê wat seer maak. |
| Konnotasie / Figuurlik | Reël 15: ‘n tong om te sny | Die figuurlike gebruik van die woord. | Dit verwys na die spreker se vermoë om woorde te sê wat seermaak. |
| Konnotasie / Figuurlik | Reël 16: ‘n tong om te salf | Die figuurlike gebruik van die woord. | Dit verwys na die spreker se vermoë om jammer te sê / te simpatiseer. |
| Onomatopee / Klanknabootsing | Reël 7 en 8: my skerp tong klap klap soos 'n sweep | Die woord boots klanke na. | Dit woord “klap” boots die klank na van wanneer ‘n mens argumenteer en baklei. |
| Onomatopee / Klanknabootsing | Reël 10 - 12: my suur tong brand brand soos asyn | Die woord boots klanke na. | Dit woord “brand” boots die klank na van woorde wat gebruik word wanneer ‘n mens verneder en seermaak. |
| Paradoks | Reël 1: Talle tonge  | Twee sake wat teenoor mekaar staan, word langs mekaar gestel. | Almal het net een tong en dus beklemtoon dit die vele buie wat mense het. |
| Personifikasie | Reël 15: ‘n tong om te sny | Lewelose dinge of diere kry menslike eienskappe. | Die tong kry die menslike eienskap van sny. |
| Personifikasie | Reël 16: ‘n tong om te salf | Lewelose dinge of diere kry menslike eienskappe. | Die tong kry die menslike eienskap van salf. |
| Vergelyking | Reël 8: klap soos 'n sweep  | Iets word met iets ander vergelyk met die woorde “soos”, “nes” en “net soos”. | Die tong wat baklei word met die klap van ‘n sweep vergelyk. |
| Vergelyking | Reël 11: brand soos 'n asyn | Iets word met iets ander vergelyk met die woorde “soos”, “nes” en “net soos”. | Die tong wat verneder en seermaak word met die brand van asyn vergelyk. |
| Voor- en agterplasing | Reël 1: Talle tonge het ek… | Woorde word voor of agter geplaas om dit te beklemtoon. | Dit woord “talle” word voor geplaas omdat dit beklemtoon dat ons baie buie het. |

**Algemeen:**

**Die gedig het 5 stofes:**

**Strofe 1 het 2 reëls (koeplet)**

**Strofe 2 het 4 reëls (kwatryn)**

**Strofe 3 en 4 het 3 reëls (tersine)**

**Strofe 5 het 5 reëls**

**Die gedig het oorheersend vryerym met paarrym in reëls 3 en 4.**

**Die TEMA van die gedig is “die verskillende buie / persoonlikhede / tempramente wat ons het”.**

**AGTERGROND:**

In Mathews Phosa se eerste digbundel, “Deur die oog van ‘n naald”, sê hy dat hy dit ironies vind dat hy, wat nege tale kan praat, sy verset teen apartheid die beste in Afrikaans kan uitdruk.

Die titel van die gedig som die hoofgedagte mooi op : Ons kan verskillende goed op verskillende tye in verskillende maniere sê.

Idiomatiese taal en veral implisiete ( figuurlike/denotiewe) taal word deurgans gebruik. Die tong as ‘n sintuig kan verskillende goed proe, en hierdie smake word figuurlik/denotief in die gedig gebruik, byvoorbeeld bitter, heuning en soet.

**KONTEKSTUELE VRAE :**

1. Wat is die betekenis van “talle tonge” denotief?
2. Wat is die betekenis van “talle tonge” konnotief?
3. Watter EEN WOORD sê dat jy jou tong op baie maniere kan gebruik?
4. Hoeveel tonge het jy op èèn spesifieke tyd?
5. Haal SEWE APARTE WOORDE aan wat die soorte tonge wat die spreker het, beskryf.
6. Skryf NEGE APARTE WOORDE neer om te beskryf wat die spreker met die tonge wat hy het, kan doen.
7. Wat is die boodskap van strofe 1?
8. Verduidelik ELKE KEER wat met die volgende tonge bedoel word:
	1. ‘n heuningtong:
	2. ‘n bitter tong:
	3. ‘n stomp tong:
	4. ‘n skerp tong:
	5. ‘n suur tong:
	6. ‘n tong wat sny:
	7. ‘n tong wat salf:
9. Vergelyk die eerste versreël met die laaste.
	1. Wat word in die eerste versreël beklemtoon?
	2. Wat word in die laaste versreël beklemtoon?
	3. Gee EEN WOORD om hierdie stylfiguur te benoem.
10. Wat kan die volgende tonge alles doen?
	1. ‘n skerp tong:
	2. ‘n stomp tong:
11. Is die volgende stelling WAAR of ONWAAR? Motiveer jou antwoord.

***‘n Bitter tong sê haatlike en nare goed aan vriende***

1. Voltooi die volgende tabel deur die feite in te vul:

|  |  |
| --- | --- |
| **NEGATIEWE TONGE** | **POSITIEWE TONGE**  |
|  |  |
|  |  |
|  |  |

1. Tot watter gevolgtrekking kom jy as jy die twee kolomme met mekaar vergelyk?
2. Pas die soort tong, wat dit doen en die gevolg wat dit het, bymekaar. Vul die korrekte antwoorde in in die

 kolom wat daarvoor gegee is.

|  |  |  |
| --- | --- | --- |
|  **KOLOM A ( Soort tong)** | **KOLOM B ( Wat dit doen)** | **KOLOM C ( Die gevolg)** |
| 14.1. bitter tong |  (a) klap |  (i) laat krimp |
| 14.2. heuningtong | (b) sny diep | (ii) bly eerder stil |
| 14.3. stomp tong | (c) troos | (iii) laat ‘n mens beter voel |
| 14.4. skerp tong | (d) brand |  (iv) maak seer |
| 14.5. suur tong | (e) soet |  (v) veroorsaak pyn  |
| 14.6. tong om te salf | (f) swyg | (vi) maak bly |

1. Met watter sintuig word die tong geassosieer?
2. Skryf al die woorde uit die gedig wat verband hou met diè sintuig, neer.
3. Wat is die tema van die gedig?
4. Watter verskuilde waarskuwing hou die gedig vir ons almal in?
5. Kontras kom baie sterk in die gedig voor. Sê ELKE KEER watter woorde in kontras met mekaar staan in . . . .
	1. strofe 1
	2. strofe 2
	3. strofe 2 (een woord) en strofe 3 (een woord)
	4. strofe 2 (een woord) en strofe 4 ( twee opeenvolgende woorde)
6. Skryf TWEE vergelykings uit die gedig neer.
7. Gee ELKE KEER EEN voorbeeld van die volgende uit die gedig:
	1. klanknabootsing (onomatopee):
	2. herhaling:
	3. inversie (omgekeerde woordorde):
	4. Teenstrydigheid:
8. Die gedig is baie klankryk as gevolg van alliterasie en assonansie
	1. Gee EEN voorbeeld van assonansie.
	2. Gee TWEE voorbeelde van alliterasie.
9. Met die amper oordadige herhaling van die voegwoord “en” (polisindeton) beklemtoon die skrywer wat die tong alles kan doen. Sê wat die volgende tonge volgens die skrywer alles kan doen
	1. die skerp tong
	2. die suur tong
10. Gee TWEE voorbeelde van personifikasie uit die gedig.

**ANTWOORDE:**

1. Betekenisse: Denotief: Baie tonge
2. Konnotief: Baie buie / Baie verskillende maniere om iets te sê.
3. “talle”
4. Een
5. “heuningtong”, “bitter tong”, “tong stomp”, “skerp tong”, “suur tong”, “tong wat sny” en ‘n “tong wat salf”
6. Swyg, keep, bloei, krimp, skend, sny, salf, brand, klap
7. Ek kan baie goed met my tong sê, maar net een ding op ‘n keer.
8. ---
	1. ‘n heuningtong : ‘n Tong wat mense komplimenteer / prys / bewonder.
	2. ‘n bitter tong : ‘n Tong wat verwyt / afgunstig / jaloers is.
	3. ‘n stomp tong : ‘n Tong wat stilbly / niks sê nie.
	4. ‘n skerp tong : ‘n Tong wat mense vloek / reguit vertel.
	5. ‘n suur tong : ‘n Tong wat mense verneder / verkleineer / wat lelike goed sê.
	6. ‘n snydende tong : ‘n Tong wat seermaak / beldedig.
	7. ‘n salwende tong : ‘n Tong wat beter laat voel.
9. 1 – Talle, 2 – Ek, 3 – Inversie
10. 1 – raas/ berispe, seermaak, skend, 2 – stilbly / niks sê nie.
11. Onwaar – ‘n Bitter tong sê negatiewe en lelike goed van enigiets of enigiemand.
12. Tabel :

|  |  |
| --- | --- |
| **TONGE** **WAT SEERMAAK** | **TONGE WAT POSITIEF IS** |
| bitter tong | Heuningtong |
| tong stomp (kan seermaak) | tong stomp (kan positief wees) |
| skerp tong | tong om te salf |
| suur tong |  |
| tong om te sny |  |

1. Daar is meer negatiewe tonge as positiewe tonge.
2. ---

|  |  |  |
| --- | --- | --- |
|  **KOLOM A**  | **KOLOM B**  | **KOLOM C**  |
| 17.1. bitter tong | (a) klap | (i) laat krimp |
| 17.2. heuningtong | (e) soet | (vi) maak bly |
| 17.3. stomp tong | (f) swyg | (ii) bly eerder stil |
| 17.4. skerp tong | (b) sny diep | (iv) maak seer |
| 17.5. suur tong | (d) brand | (v) veroorsaak pyn |
| 17.6. tong om te salf | (c) troos | (iii) laat ‘n mens beter voel |

1. Smaaksintuig
2. heuning, bitter, brand, suur.
3. Elke persoon kan baie goed op baie tye op baie maniere sê / Almal het verskillende buie.
4. Ons moet versigtig wees wat ons sê en hoe ons dit sê.
5. 1 – strofe 1: “talle”, “een”, 2 – strofe 2 : “heuningtong”, “bitter tong”, 3 – strofe 2: “stomp” en strofe 3: “skerp”, 4 – strofe 2: “heuningtong”, strofe 4: “suur tong”
6. klap soos ‘n sweep ; brand soos asyn.
7. ---
	1. klanknabootsing (onomatopee): klap soos ‘n sweep
	2. herhaling: talle tonge
	3. inversie (omgekeerde woordorde): talle tonge het ek.
	4. teenstrydigheid : Talle tonge en een tong.
8. ---
	1. Assonansie : 'n heuningt**o**ng 'n bitter t**o**ng 'n t**o**ng st**o**mp genoeg om te swyg, / my skerp tong kl**a**p kl**a**p soos 'n sw**ee**p en k**ee**p diep, / my suur tong br**a**nd br**a**nd soos **a**syn.
	2. Gee TWEE voorbeelde van alliterasie: **T**alle **t**onge he**t** ek, / 'n heuning**t**o**ng** 'n bi**tt**er **t**o**ng** 'n **t**o**ng** **st**omp genoeg om **t**e **s**wyg, / my **sk**erp **t**ong **kl**a**p** **kl**a**p** **s**oo**s** 'n **s**wee**p** en **k**ee**p** die**p**, / my **s**uu**r** tong b**r**and b**r**and **s**oo**s** a**s**yn en laat k**r**imp inmekaa**r**. / **T**alle **t**onge he**t** ek, om te **s**ny 'n tong om te **s**alf, Ek he**t** **t**alle **t**onge
9. ---
	1. die skerp tong : “klap soos ‘n sweep” , “keep diep” , “laat bloei”.
	2. die suur tong : “brand soos asyn” , “laat krimp” , “skend”.
10. “’n tong om te sny”, “’n tong om te salf”